Publication: Magyar Közlöny
Issue: MK-1998-100 (Year: 1998, Number: 100)
Era: 1990-2004
Section: szóló 1996. évi XLIII. törvény (a továbbiakban: Hszt.)
Paragraph Index: 1107

1. Az állami adóhatóság a társadalombiztosítási beszedő szervezetek tevékenységének részletes megismerése érdekében — az Adó- és Pénzügyi Ellenőrzési Hivatal elnöke által kijelölt szakértői csoport tervszerű információszerző vizsgálatai során — jogosult: — a társadalombiztosítási szervek hivatali helyiségeibe belépni, munkafolyamatokat megvizsgálni, — a munkafolyamatokat szabályozó belső utasításokat, leírásokat, szabályzatokat megismerni, — bármely vezetőtől az igazgatási feladatokkal összefüggő kérdések tekintetében felvilágosítást kérni. A társadalombiztosítási szervek kötelesek ezeket a vizsgálatokat a legjobb tudásuk szerint elősegíteni, az információkat — nemcsak a tevékenységükkel szorosan összefüggő kérdésekben, hanem a működési feltételeiket illetően is (a tevékenység anyagi, technikai, személyzeti feltételei) — megadni. Felelős: pénzügyminiszter Miniszterelnöki Hivatal társadalombiztosítási szerveket felügyelő politikai államtitkára Országos Egészségbiztosítási Pénztár főigazgatója Országos Nyugdíjbiztosítási Főigazgatóság főigazgatója Adó- és Pénzügyi Ellenőrzési Hivatal elnöke Határidő: azonnal

Source: https://magyarkozlony.hu/hivatalos-lapok/909a5953c3c2805a320f6682c6e0e5d6d0dc7761/dokumentumok/0b3a67bf69ffa05ccdd109a2e066c7ae3cc2fa70/letoltes